CELEX: 62015CN0098
Language: et
Date: 2015-02-27 00:00:00
Title: Kohtuasi C-98/15: Eelotsusetaotlus, mille on esitanud Juzgado de lo Social no 33 de Barcelona (Hispaania) 27. veebruaril 2015 – María Begoña Espadas Recio versus Servicio Público de Empleo Estatal (SPEE)

26.5.2015   
            
            
               ET
            
            
               Euroopa Liidu Teataja
            
            
               C 171/17
            
         Eelotsusetaotlus, mille on esitanud Juzgado de lo Social no 33 de Barcelona (Hispaania) 27. veebruaril 2015 – María Begoña Espadas Recio versus Servicio Público de Empleo Estatal (SPEE)
   (Kohtuasi C-98/15)
   (2015/C 171/20)
   Kohtumenetluse keel: hispaania
   
      Eelotsusetaotluse esitanud kohus
   
   Juzgado de lo Social no 33 de Barcelona
   
      Põhikohtuasja pooled
   
   
      Hageja: María Begoña Espadas Recio
   
      Kostja: Servicio Público de Empleo Estatal (SPEE)
   
      Eelotsuse küsimused
   
   
               1.
            
            
               Kas Euroopa Kohtu 10. juuni 2010. aasta otsusest kohtuasjas C-395/08: Bruno-Pettini tuleneva lähenemisviisi alusel tuleb direktiivile 97/81/EÜ (1) (osalist tööaega käsitleva raamkokkuleppe kohta) lisatud raamkokkuleppe tähtajalise töö kohta klauslit 4 tõlgendada nii, et see on kohaldatav sellise sissemakselise töötushüvitise suhtes, nagu on ette nähtud Hispaania sotsiaalkindlustuse üldseaduse artiklis 210, mida rahastatakse ainuüksi töötaja ja tema tööandjate tehtud sissemaksetest ja mida makstakse töötushüvitisele õigust andva olukorra tekkimisele eelneva kuue aasta jooksul töötatud selliste päevade arvu alusel, mille eest tehti sissemakseid?
            
         
               2.
            
            
               Kui vastus esimesele küsimusele on jaatav: kas Euroopa Kohtu 10. juuni 2010. aasta otsusest Bruno-Pettini tuleneva lähenemisviisi alusel tuleb direktiivile 97/81/EÜ (osalist tööaega käsitleva raamkokkuleppe kohta) lisatud raamkokkuleppe tähtajalise töö kohta klauslit 4 tõlgendada nii, et sellega on vastuolus selline siseriiklik õigusnorm, mis sarnaselt kuninga 2. aprilli 1985. aasta dekreedi nr 625/85 (töötushüvitiste määrus) artikli 3 lõikega 4, millele viitab sotsiaalkindlustuse üldseaduse 7. täiendava sätte lõike 1 punkt 4, välistab „vertikaalse” osalise tööajaga töötamise korral (töötatakse ainult kolm päeva nädalas) töötushüvitise maksmise päevade arvu arvutamisel selliste päevade arvesse võtmise, mil ei töötatud, vaatamata sellele, et selliste päevade eest tehti sissemakseid, kusjuures selle tulemusel määratakse vastav hüvitis lühemaks perioodiks?
            
         
               3.
            
            
               Kas direktiivi 79/7 (2) artiklis 4 kehtestatud keeldu diskrimineerida soo alusel otseselt ja kaudselt tuleb tõlgendada nii, et see keelab või sellega on vastuolus selline siseriiklik õigusnorm, mis sarnaselt kuninga 2. aprilli 1985. aasta dekreedi nr 625/85 (töötushüvitiste määrus) artikli 3 lõikega 4 välistab „vertikaalse” osalise tööajaga töötamise korral (töötatakse ainult kolm päeva nädalas) päevade, mil ei töötatud, arvesse võtmise päevadena, mille eest tehti sissemakseid, kusjuures selle tulemusel määratakse töötushüvitis lühemaks perioodiks?
            
         
      (1)  EÜT L 14, lk 9; ELT eriväljaanne 05/03, lk 267.
   
      (2)  Nõukogu 19. detsembri 1978. aasta direktiiv 79/7/EMÜ meeste ja naiste võrdse kohtlemise põhimõtte järkjärgulise rakendamise kohta sotsiaalkindlustuse valdkonnas (EÜT L 6, lk 24; ELT eriväljaanne 05/01, lk 215).